लड़की की शादी दूसरी जगह होने से था नाराज; क्रिमिनल रिकॉर्ड की वजह से रिश्ता ठुकराया था
Man killed girlfriend father in Kerala on wedding eve; केरल के कल्लमबलम शहर में युवक ने अपनी प्रेमिका की शादी से पहले उसके पिता की हत्या कर दी। युवक उसके पड़ोस में रहता था और प्रेमिका से शादी करना चाहता था। लड़की के पिता ने उसकी शादी कहीं और तय कर दी थी।
केरल के कल्लमबलम शहर में युवक ने अपनी प्रेमिका की शादी से पहले उसके पिता की हत्या कर दी। युवक उसके पड़ोस में रहता था और प्रेमिका से शादी करना चाहता था। लड़की के पिता ने उसकी शादी कहीं और तय कर दी थी।
कल्लमबलम में रहने वाला जिष्णु पड़ोस में रहने वाली लड़की से प्यार करता था। लड़की के पिता राजू ने जिष्णु से अपनी बेटी की शादी करने से मना कर दिया था। बताया गया है कि जिष्णु के परिवार का क्रिमिनल रिकॉर्ड होने के कारण राजू ने उनसे रिश्ता करने से मना किया था।
लड़की की शादी रुकवाने को उसके घर गया था आरोपी
राजू ने अपनी बेटी की शादी कहीं और तय कर दी थी। बुधवार को उसकी बारात आनी थी। मंगलवार को जिष्णु अपने 3 दोस्तों के साथ दुल्हन के घर पहुंचा। वह शादी कैंसिल करके लड़की की शादी खुद से कराने के लिए बोलने लगा।
इस पर दुल्हन के परिवार वालों से उसकी बहस हो गई। तभी जिष्णु ने फावडे से राजू के सिर पर ताबड़तोड़ वार कर दिए। राजू की हॉस्पिटल ले जाते वक्त मौत हो गई।
शिक्षा मंत्री ने पीड़ित परिवार से मुलाकात की
इस घटना में दुल्हन के रिश्तेदार भी घायल हुए हैं। हत्या के बाद चारों आरोपी फरार हैं। केरल के शिक्षा मंत्री वी शिवनकुट्टी ने पीड़ित परिवार से मुलाकात की और आरोपियों की जल्द गिरफ्तारी की बात कही।
हत्या से जुड़ी यह खबर भी पढें...
पिता ने बेटी की हत्या की...प्रेमी ट्रेन के सामने कूदा, दूसरी जाति के लड़के से प्यार करने पर परिवार वाले थे नाराज
कर्नाटक में बंगारपेट तालुक के बोडागुर्की गांव में एक पिता ने अपनी 20 साल की बेटी की हत्या कर दी। दूसरी जाति के लड़के से प्यार करने को लेकर परिवार वाले नाराज थे। प्रेमिका की हत्या की सूचना मिलने पर प्रेमी ने भी ट्रेन के आगे कूद कर खुदकुशी कर ली। पूरी खबर पढ़ें...